Škola: Gimnazija Matije Antuna Reljkovića Vinkovci

Razredni odijel: 1.e

Datum: 9. studenog 2018.

Školska godina: 2018./2019.

Učitelj/Nastavnik: Daniel Rakijašić

Priprema za nastavni sat:

**Organiziramo datoteke**

Nastavna cjelina/tema: Organizacija i pohrana podataka

Nastavna jedinica: Organiziramo datoteke

Tip sata: Istraživačka nastava, ponavljanje

# **I. CILJ NASTAVNE JEDINICE**

**A.1.1** učenik objašnjava glavne komponente računalnoga sustava i njihove funkcije

**C.1.1** učenik pronalazi podatke i informacije, odabire prikladne izvore informacija te uređuje, stvara i objavljuje/dijeli svoje digitalne sadržaje

# **II. ISHODI UČENJA (znanja, vještine, stavovi i vrijednosti)**

**A.1.2 učenik primjenjuje principe hijerarhijske organizacije mapa u računalnim memorijama te razlikuje formate datoteka.**

**C.1.1 učenik pronalazi podatke i informacije, odabire prikladne izvore informacija te uređuje, stvara i objavljuje/dijeli svoje digitalne sadržaje**

**III. KORELACIJA (veze s drugim nastavnim predmetima)**

|  |
| --- |
| **Hrvatski jezik A. 1. 4** Učenik piše opisne i pripovjedne tekstove s obilježjima funkcionalnih stilova u skladu sa svrhom i željenim učinkom na primatelja.  ***MPT Učiti kako učiti*** – Učenik samostalno kritički promišlja i vrednuje ideje. |

**IV. LITERATURA**

|  |
| --- |
| **a) Za učenike (udžbenici, priručnici i drugi izvori znanja):**  **- udžbenik Svijet Informatike, Natalija Stjepanek i Vesna Tomić, Školska knjiga 2014.**  **- odobreni udžbenici i priručnici prema katalogu MZO-a, materijali iz ostalih izvora po preporuci nastavnika** |
| **b) Za nastavnika (stručno-znanstvena, metodička, pedagoška, psihološka):**  **- udžbenik Svijet Informatike, Natalija Stjepanek i Vesna Tomić, Školska knjiga 2014.**  **- odobreni udžbenici i priručnici prema katalogu MZO-a, materijali iz ostalih izvora po preporuci nastavnika** |

# **V. PREGLED I STRUKTURA AKTIVNOSTI**

Vremensko trajanje aktivnosti:**1 sat**

Izvori i alati

* kurikulum predmeta Informatika
* digitalni nastavni materijali
* računala, Office365 OneDrive i OneNote

Opis aktivnosti

Pohranjivanje podataka u oblaku (rad u parovima). Prijedlog je koristiti Office365 i One Drive.

Vrednovanje

Vrednovanje za učenje:

* praćenje rada i napretka grupe praćenjem njihovog rada u online okruženju

Vrednovanje kao učenje:

* vršnjačko vrednovanje rezultata rada parova i grupa

|  |  |  |  |  |  |
| --- | --- | --- | --- | --- | --- |
| **STRUKTURA NASTAVNOG SATA (min.)**  **VI. RAZRADA NASTAVNOG SATA («SCENARIJ»)** | **OPIS NASTAVNIH AKTIVNOSTI** | **ISHODI** | **OBLICI**  **RADA** | **METODE UČENJA I POUČAVANJA** | **NASTAVNA SREDSTVA I POMAGALA** |
| Uvodni dio sata (10 minuta) | Kviz u Kahootu  Kroz desetak pitanja učenike se potakne na razmišljanje o različitim vrstama datoteka. | **A.1.2**učenik primjenjuje principe hijerarhijske  organizacije mapa u računalnim memorijama te razlikuje formate datoteka. | Ponavljanje gradiva, dijalog | Online kviz | Kahoot, računala |
| Razrada sadržaja (30 minuta) | Zadatak:  Jedan učenik u paru kreira u svom oblaku mapu Pohranjivanje podataka i podijeli je s drugim učenikom iz para (i s nastavnikom). Zajednički trebaju osmisliti organizaciju mapa za zadanu pretragu. U mape trebaju pohraniti npr.:  • slike o filmovima, glavnim glumcima i glumicama iz tih filmova,  • glazbenicima, albumima i linkove do njihovih pjesama,  • slike nogometaša i klubova za koje su igrali u svojoj karijeri.  Mape trebaju biti osmišljene tako da se vrlo brzo može pronaći traženi podatak (npr. glavni glumac iz filma Najveći showman).  Svaku sliku treba preimenovati tako da ime opisuje sadržaj. Svaki par može prezentirati svoju strukturu i argumentirati zašto je tako organizirana. Podešavaju prikaz u mapama tako da se vide slike.  Po završetku rada učenici predstavljaju svoj rad nastavniku. Ukoliko svi učenici završe s radom na vrijeme, po izboru nastavnika neki će pokazati svoje organizacijske mape. | **A.1.2**učenik primjenjuje principe hijerarhijske  organizacije mapa u računalnim memorijama te razlikuje formate datoteka.  **C.1.1**učenik pronalazi podatke i informacije, odabire prikladne izvore informacija te uređuje, stvara i objavljuje/dijeli svoje digitalne sadržaje | Razgovor, diskusija  Rad u paru, razgovor | Suradničko istraživanje  Dokumentacijska metoda | Office 365,  OneDrive,  internet  Office 365,  OneDrive |
| Završni dio (5 minuta) | Za domaću zadaću učenici trebaju razmisliti o autorskim pravima i licencama  datoteka koje su pronašli i preuzeli s interneta. Komentiraju smiju li te slike koristiti u svojim radovima. Ako nisu vodili računa o licencama trebaju pronaći barem jednu sliku koju smiju koristiti. |  | Razgovor |  | Office 365,  OneDrive, OneNote |

**VII. PLAN PLOČE I OSTALI PRILOZI**

kahoot.it

Office 365 - OneDrive

**Zadatak**

* Jedan učenik u paru kreira u svom oblaku mapu ***Pohranjivanje podataka*** i podijeli je s drugim učenikom iz para (i s nastavnikom).
* Zajednički trebaju osmisliti organizaciju mapa za zadanu pretragu. U mape trebaju pohraniti npr.:

• slike o filmovima, glavnim glumcima i glumicama iz tih filmova,

• glazbenicima, albumima i linkove do njihovih pjesama,

• slike nogometaša i klubova za koje su igrali u svojoj karijeri.

* Mape trebaju biti osmišljene tako da se vrlo brzo može pronaći traženi podatak (npr. glavni glumac iz filma Najveći showman).
* Svaku sliku treba preimenovati tako da ime opisuje sadržaj.

**Domaća zadaća**

* razmislite o autorskim pravima i licencama  datoteka koje ste pronašli i preuzeli.
* u OneNoteu napišite smijete li slike i druge dokumenti koje ste pronašli koristiti u svojim radovima.
* ako niste dosad vodili računa o licencama, pronađite barem jednu sliku koju smijete koristiti.